**Odôvodnenie nerozdelenia predmetu zákazky**

Verejný obstarávateľ pred samotným vyhlásením tejto nadlimitnej zákazky zvažoval vhodnosť rozdelenia požadovaného predmetu zákazky, avšak vzhľadom na nižšie uvedené skutočnosti, ktoré považuje za relevantné, sa rozhodol daný predmet zákazky nedeliť.

Dôvody, ktoré viedli verejného obstarávateľa k nerozdeleniu predmetu zákazky:

* predmetom zákazky je rámcové zazmluvnenie viacerých kusov rovnakého typu automobilu,
* pre verejného obstarávateľa je vhodné z administratívnych, technických (servisných) aj ekonomických dôvodov neobstarávať viac druhov značiek alebo technicky odlišných vozidiel,
* v prípade objednania voliteľného príslušenstva – rezacieho zariadenia spolu s vozidlom, bude potrebné zo strany dodávateľa priestorovo umiestniť toto zariadenie v rámci vozidla popri ostatnej výbave,
* skúsenosti verejného obstarávateľa z predchádzajúcich plnení rovnakého predmetu zákazky,
* z prípravných trhových konzultácii vyplynula vhodnosť dodania predmetu zákazky tak ako je požadované verejným obstarávateľom,

- pri zabezpečení dodania požadovaných tovarov ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii a fakturácii v systéme SAP,

- nerozdelenie predmetu zákazky vzhľadom na charakter predmetu zákazky je v súlade s princípom   
hospodárnosti, efektívnosti, nediskriminácie hospodárskych subjektov a čestnej hospodárskej súťaže.

**So zreteľom na hospodárnosť** je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky nedeliť ale zachovať ho v celistvom stave.